**Dôvodová správa**

**A. Všeobecná časť**

Poslanci za stranu Kotlebovci – Ľudová strana Naše Slovensko Marian Kotleba, Rastislav Schlosár, Martin Beluský, Stanislav Mizík a Magdaléna Sulanová predkladajú   
do Národnej rady Slovenskej republiky návrh ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov.

**Cieľom legislatívneho návrhu je rozšíriť právomoc Ústavného súdu SR rozhodovať o odvolaniach proti rozhodnutiam o odškodnení poškodenia zdravia v súvislosti   
s očkovaním proti ochoreniu COVID-19.**

Uvedené rozšírenie právomocí Ústavného súdu SR súvisí s predkladaným návrhom zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Tento predkladaný návrh zákona zavádza systém odškodňovania poškodených očkovaním proti ochoreniu COVID-19, pričom ako odvolací orgán stanovuje Ústavný súd SR.

**B. Osobitná časť**

**Čl. I**

K bodu 1

Rozširuje sa právomoc Ústavného súdu SR rozhodovať o odvolaniach   
proti rozhodnutiam o odškodnení poškodenia zdravia v súvislosti s očkovaním proti ochoreniu COVID-19.

**Čl. II**

Navrhuje sa účinnosť ústavného zákona pätnástym dňom po jeho vyhlásení v Zbierke zákonov.